  Анжелика Тихонова корреспондент Росси кивалтэт Удмуртиез но мукет улосвылъёсты коронавирус инфекци вӧлмонэз алон понна кинотеатръёсты, шутэтскон центръёсты но уй клубъёсты ворсаны косӥз. Сыӵе пумкылъян вице-премьер Татьяна Голикова кивалтэм улсын ужась коронавирусъя оперативной штаблэн кенешоназ кутӥзы. Ужкагазэз кун кивалтэтлэн  поттӥзы. Озьы ик коронавирус сэрен дискотекаосты кулэстозы, нылпиослы шудон интыосты но мукет шутэтскон но шулдыръяськон юртъёсты ворсалозы. Со сяна, инфекциен сэрен ресторанъёсын, кафеосын, баръёсын но со выллем интыосын кальян кысконэз алозы. Куронъёсты быдэсъямез Роспотребнадзорез но улосвылъёсысь кивалтэтъёсты чакланы косӥзы. Тодэ вайытом, азьвыл Удмуртиын коронавирусэн черлан кык учырез шараязы. 24-тӥ южтолэзьлы ивортодэтъя, элькунын эмчиос 423 адямиез чакласа возё вал. Удмуртиысь кун филармония онлайн-фестиваль улсын 25-тӥ южтолэзьысен концертъёсысь меӵак возьматонъёс нуоз.  Тегъёс: Мерлык Ижкар Удмуртия кинотеатр коронавирус шутэтскон  